Title: ประกาศกรมสรรพสามิต เรื่อง  หลักเกณฑ์  วิธีการ  และเงื่อนไขให้ผู้ประกอบการอุตสาหกรรม          ยื่นแบบรายการภาษีพร้อมกับการชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรม หรือคลังสินค้าทัณฑ์บน โดยมีหลักประกัน (ฉบับที่ 2)

ประกาศกรมสรรพสามิต

ประกาศกรมสรรพสามิต
เรื่อง  หลักเกณฑ์  วิธีการ 
และเงื่อนไขให้ผู้ประกอบการอุตสาหกรรม
ยื่นแบบรายการภาษีพร้อมกับการชำระภาษีภายในวันที่สิบห้า
ของเดือนถัดจากเดือนที่นำสินค้าออกจากโรงอุตสาหกรรม
หรือคลังสินค้าทัณฑ์บน  โดยมีหลักประกัน
(ฉบับที่  ๒)
---------------
                        อาศัยอำนาจตามความในมาตรา  ๕๒  วรรคสอง 
แห่งพระราชบัญญัติภาษี
สรรพสามิต 
พ.ศ.  ๒๕๒๗  อธิบดีกรมสรรพสามิตกำหนดหลักเกณฑ์  วิธีการ  และเงื่อนไขให้
ผู้ประกอบอุตสาหกรรมยื่นแบบรายการภาษีพร้อมกับการชำระภาษีภายในวันที่สิบห้าของเดือน
ถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บน  โดยมีหลักประกัน  
ดังต่อไปนี้

                        ข้อ  ๑ 
ให้ยกเลิกความในข้อ  ๓  ของประกาศกรมสรรพสามิต  เรื่อง  
หลักเกณฑ์ 
วิธีการ  และเงื่อนไขให้ผู้ประกอบอุตสาหกรรม  ยื่นแบบรายการภาษีพร้อมกับการชำระ
ภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้า
ทัณฑ์บนโดยมีหลักประกัน  ลงวันที่ ๒๕ พฤษภาคม พ.ศ. ๒๕๓๘  และให้ใช้ความต่อไปนี้แทน
                        "ข้อ  ๓ 
ให้ผู้อำนวยการสำนักบริหารการจัดเก็บภาษี  ๒  และสรรพสามิต
จังหวัดมีอำนาจอนุมัติให้ผู้ประกอบอุตสาหกรรมยื่นแบบรายการภาษี  และชำระภาษีภายในวันที่
สิบห้าของเดือนถัดจากเดือนที่นำสินค้าออกจากโรงอุตสหกรรมหรือคลังสินค้าทัณฑ์บนและ
มีอำนาจเพิกถอนการอนุมัติกรณีที่ผู้ประกอบอุตสาหกรรมผลิตสินค้าประเภทเครื่องปรับอากาศ
ไม่ปฏิบัติตามระเบียบที่อธิบดีกรมสรรพสามิตกำหนด"

                        ข้อ  ๒ 
ประกาศนี้ให้ใช้บังคับตั้งแต่วันออกประกาศนี้เป็นต้นไป

                                                            ประกาศ
ณ วันที่ ๖ พฤศจิกายน พ.ศ. ๒๕๔๑

สมชัย  ฤชุพันธุ์
                                                                            อธิบดีกรมสรรพสามิต

[รก.๒๕๔๑/๙๗ง/๓๓/๓ ธันวาคม ๒๕๔๑]

                                                                                                พรพิมล/พิมพ์/แก้ไข
                                                                                                ๒๓
ก.ค ๒๕๔๕
                                                                                                A+B
(C )